SET Index เดือนพ.ค.58 ปิดที่ 1,496.05 จุด ลดลง 2% หลังกังวลตัวเลข GDP ต่ำคาด
SET Index สิ้นเดือนพ.ค.58 ปิดที่ระดับ 1,496.05 จุด ลดลง 0.1% จากปี 57 ลดลง 2% จากเดือนก่อน หลังนักลงทุนกังวลตัวเลข GDP ไทย ใน 1/58 ที่ขยายตัว 3% ต่ำกว่าคาด มูลค่าหลักทรัพย์ตามราคาตลาดรวมของ SET และ mai อยู่ที่ระดับ 14.42 ล้านล้านบาท เพิ่มขึ้น 1.26% จากสิ้นปี 2557 ส่วนผู้ลงทุนต่างประเทศซื้อสุทธิต่อเนื่องเป็นเดือนที่สาม ด้วยมูลค่า 3,118 ล้านบาท
11 มิ.ย. 2558

ผู้สื่อข่าวรายงานว่า ภาวะการซื้อขายหลักทรัพย์เดือนพฤษภาคม 2558 ดัชนีตลาดหลักทรัพย์ไทย (SET Index) ปิดที่ระดับ 1,496.05 จุด ลดลง 0.1% จากสิ้นปี 2557 และลดลง 2% จากสิ้นเดือนก่อน สาเหตุมาจากผู้ลงทุนมีความกังวลกับตัวเลข GDP ของไทยในไตรมาส 1/2558 ที่ขยายตัว 3% ซึ่งต่ำกว่าการคาดการณ์ที่ 3.4% แม้ว่าผลประกอบการบริษัทจดทะเบียนไตรมาส 1/2558 ออกมาใกล้เคียงกับการคาดการณ์
รวมทั้งความกังวลจากปัจจัยต่างประเทศ อาทิ ธนาคารกลางสหรัฐฯ อาจปรับขึ้นดอกเบี้ยเร็วกว่าคาด และปัญหาการชำระหนี้ IMF ของรัฐบาลกรีซมูลค่าหลักทรัพย์ตามราคาตลาดรวมของ SET และ mai อยู่ที่ระดับ 14.42 ล้านล้านบาท เพิ่มขึ้น 1.26% จากสิ้นปี 2557 ส่วนผู้ลงทุนต่างประเทศซื้อสุทธิต่อเนื่องเป็นเดือนที่สาม ด้วยมูลค่า 3,118 ล้านบาท
สรุปตัวเลขที่สำคัญ
– Market capitalization ของ SET อยู่ที่ 14.02 ล้านล้านบาท เพิ่มขึ้น 1.21% จากสิ้นปี 2557 ขณะที่ mai อยู่ที่ 394,610 ล้านบาท เพิ่มขึ้น 3.01% จากสิ้นปี 2557
– Forward P/E ของ SET อยู่ที่ 15.01 เท่า และ mai อยู่ที่ 21.26 เท่า
– อัตราเงินปันผลตอบแทนของ SET อยู่ที่ 3.00% และ mai อยู่ที่ 1.03%
– เดือนพฤษภาคม 2558 มูลค่าซื้อขายเฉลี่ยต่อวันรวมของ SET และ mai อยู่ที่ 38,577 ล้านบาท ลดลง 6.49% จากช่วงเดียวกันของปีก่อน
– ผู้ลงทุนต่างประเทศซื้อสุทธิต่อเนื่องเป็นเดือนที่ 3 ในตลาดหลักทรัพย์ไทยที่ 3,118 ล้านบาท
– บริษัทจดทะเบียนใน SET และ mai มีมูลค่าระดมทุนรวม 11,966 ล้านบาท โดยในตลาดแรกมีมูลค่าระดมทุน 11,229 ล้านบาท จากบริษัทจดทะเบียนเข้าใหม่ใน SET 3 บริษัท และ mai 1 บริษัท ส่วนตลาดรองมีการระดมทุน 737.50 ล้านบาท
ทั้งนี้ ในช่วง 5 เดือนแรกของปี 2558 มีมูลค่าการระดมทุนรวมทั้งสิ้น 144,237 ล้านบาท เพิ่มขึ้นกว่า 3.25 เท่า จากช่วงเดียวกันของปีก่อน
ภาวะตลาดสัญญาซื้อขายล่วงหน้า
-ในเดือนพฤษภาคม 2558  ตลาดสัญญาซื้อขายล่วงหน้า (TFEX) มีปริมาณสัญญาซื้อขายเฉลี่ยต่อวันอยู่ที่
149,516 สัญญา ลดลง 4.66% จากเดือนเมษายน 2558 สาเหตุสำคัญมาจากการซื้อขายที่ลดลงของ single stock futures